ইম্ফাল, জানুয়ারি ০৭ : ঙসি নিউ দিল্লীগী বিজ্ঞান ভবনদা পাঙথোকখিবা চীং লেম্লবা থৌরম অমদা লৈবাক অসিগী পাব্লিক ডিজিটেল প্লেটফোর্মস-ষ্টেটসগী কেটেগোরিদা প্রেসিদেন্ট দ্রৌপদি মুরমুনা মণিপুরদা ঈ-সার্ভিসেসগীদমক ‘গোল্ড’ ডিজিটেল ইন্দিয়া এৱার্দস ২০২২ খূৎশিন্নরকখ্রে।
 পনবা য়াবদি, মণিপুরগী ঈ-সার্ভিসেসগী থবক থৌরমদা ইনফোর্মেসন টেক্নোলোজিগী দিরেক্টর এন দেবেননা মপূং ওইবা থৌদাং লৌদুনা হৌদোকখিবগা লোয়ননা জোইন্ট দিরেক্টর জি রোবার্ট, ইনফোমেটিক্স ওফিসার লুপেস খাইদেম অমসুং লোয়শঙ অসিগী কন্সালটেন্ট (পি এম/টি এম), (এস ঈ এম টি) গী থৌনাওজম মনিকান্তগী অচৌবা থৌদাং য়াওখিবনি।  অদুগা ঙসি মণিপুরদা পীরক্লিবা এৱার্দ অসিমক কুমজা ২০০৯ দা হৌদোকখিবনি।
 এৱার্দ অসি ঈ-সার্ভিসেসগীদমক থবক পায়খৎলকপা লৈঙাকশিংদা পীবনি।  অদুগা মণিপুরগী ওইনা কুমজা ২০১৬ তা হান্নগী দিষ্ট্রিক্ট ৯দা লোয়শঙ ৯গী ওইনা ঈ-সার্ভিসেসকী মিসনা মোদ প্রোজেক্ট হৌদোকখিবনি। 